Паулиста музейы йәки Ипиранга — Бразилияның бойондороҡһоҙлоҡ иғлан итеүе айҡанлы төҙөлгән беренсе музей, ул 1895 йылдың 7 сентябрендә «Тәбиғи тарих музейы» исеме аҫтында асыла һәм 1919 йылда тик тарихи музей булып китә. Хәҙер уның коллекцияһында 100 меңгә яҡын экспонат бар, улар иҫәбендә сәнғәт әҫәрҙәре, мебель, кейем-һалым һәм Бразилия тарихының билдәле шәхестәренә, атап әйткәндә, яңы территорияларҙы өйрәнеүселәр һәм императорҙар, ҡараған башҡа әйберҙәр бар. Музейҙа шулай уҡ яҡынса 100 000 томлыҡ китапхана һәм 40 000-гә яҡын ҡулъяҙма менән Тарихи документтар үҙәге (Centro de Documentação Histórica) урынлашҡан.